kardosdrur/scandi-wiki huggingface dataset:
Seidelin

Seidelin er en dansk slægt, der kan føres tilbage til byfoged og rådmand i Helsingør Michel Seidel (død 1616), som stammede fra Werder i Pommern eller Østpreussen. Navnet Seidelin opstod via hans døtre, der efter tysk skik føjede feminin-endelsen -in på. 

I sit ægteskab med handelsmand i Helsingør Hans Jørgensen (død 1639) blev datteren Lisbeth Seidelin (død 1659) mor til provst og sognepræst ved Holmens Kirke Hans Hansen Seidelin (1632-1688) og provst og slotspræst i Skanderborg Jørgen Hansen Seidelin (ca. 1633-ca. 1688).

Hans Hansen Seidelins søn generalpostdirektør Hans Seidelin (1665-1740), som var ejer af Hagestedgård, blev adlet 1731. Hans datter Sophie Seidelin (1693-1741) blev gift med kongelig konfessionarius Iver Brinck (1719-1728). Deres søn Hans Didrik de Brinck-Seidelin (1720-1778), ejer af stamhuset Hagested, blev adlet 1752, og fra ham nedstammer den nu uddøde adelsslægt Brinck-Seidelin.

Kendte medlemmer af slægten 
 Andreas Seidelin (1864-1935) – dansk jurist og hospitalsdirektør
 Anna Sophie Seidelin, født Dreiøe (1913-1998) – dansk oversætter
 Bernhard Seidelin (1820-1863) – dansk arkitekt (Johannes Henrik Bernhard Seidelin)
 Carl Seidelin (1833-1909) – dansk matematiker (Carl Julius Ludvig Seidelin)
 Christian Seidelin (1874-1962) – dansk præst
 Conrad Seidelin (1809-1878) – dansk byplanlægger (Jens Conrad Seidelin)
 Claus Seidelin (1702-1782) – dansk apoteker og selvbiograf
 Ferdinand Emil Seidelin (1822-1908) – dansk præst
 Hans Hansen Seidelin (1632-1668) – dansk præst
 Hans Seidelin (amtmand) (1665-1740) – dansk amtmand, generalpostdirektør og godsejer (adelig)
 Hans Seidelin (højesteretsdommer) (1695-1752) – dansk assessor i Højesteret, søn af den foregående (adelig)
 Harald Seidelin (1878-1932) – dansk læge
 Henning Seidelin (1904-1987) – dansk industriel designer
 Ingeborg Seidelin (1872-1914) – dansk maler (Erika Marie Ingeborg Seidelin)
 Jens Seidelin (1790-1863) – dansk søofficer
 Klaus Henrik Seidelin (1761-1811) – dansk bogtrykker, forlægger og bladredaktør
 Mogens Seidelin (1913-1993) - dansk læge og personalhistoriker (Mogens Gunnar Seidelin)
 Mogens Seidelin (jazzmusiker) (1935-2019) – dansk bassist, tubaist og orkesterleder (Ingolf Mogens "Basse" Seidelin)
 Nicol Seidelin (1666-1737) – dansk præst
 Paul Seidelin (1906-1981) – dansk præst, dr.theol. h.c.
 Paulus Seidelin (1813-1872) – dansk historiker (Hans Christian Paulus Sejdelin)
 Sabinus Seidelin (1819-1904) – dansk grosserer (Sabinus Theodor Villiam Halvor)
 V.P. Seidelin (1781-1863) – dansk provst og konsistorialråd (Valentin Peter Seidelin)
Som sammensat navn:
 Carl Seidelin-Larsen (1891-1967) – dansk retspræsident og landsdommer
Som mellemnavn:
 Nicol Seidelin Bøgh (1717-1778) – dansk præst og salmedigter

Litteratur 
 Mogens Seidelin: Den seidelinske slægtsbog, bind I-V, Odense og København 1943-1982.

 
Adelsslægter fra Danmark
Slægter fra Danmark
Hans Hansen Seidelin

Hans Hansen Seidelin (14. marts 1632 i Helsingør – 20. juni 1668 i København) var en dansk præst. Søn af handelsmand Hans Jørgensen (død 1639) og hustru Lisbeth Seidelin (død 1659). 

Sammen med sin bror Jørgen Hansen Seidelin (ca. 1633- ca.1688) studerede han i udlandet og de fik ifølge traditionen i Uppsala oplysninger om Carl X Gustavs krigsforberedelser og hastede hjem for at underrette Frederik III. Ret sikkert er det, at de under Københavns belejring forud for Stormen på København udførte værdifuld spionagevirksomhed, hvor de i kraft af deres viden om matematik og ingeniørvidenskab samt kendskab til det svenske sprog skaffede oplysninger bag fjendens linjer om det svenske materiel, som kunne udnyttes i forsvaret af København. 

Som tak for deres store indsats lovede kongen dem begge gode embeder. Hans Hansen Seidelin blev 1660 residerende kapellan ved Sankt Olai Kirke i Helsingør og 1665 provst og sognepræst ved Holmens Kirke. Han tog magistergraden 1667.

Danskere i 1600-tallet
Præster fra Danmark
Personer fra Helsingør
Personer i Dansk Biografisk Leksikon
Hans Hansen
Jørgen Hansen Seidelin

Jørgen Hansen Seidelin (ca. 1633 i Helsingør – ca. 1688) var en dansk præst. Søn af handelsmand Hans Jørgensen (død 1639) og hustru Lisbeth Seidelin (død 1659). Han var gift med Ide Nikkelsdatter Koch (født 1638-39), datter af generaltoldvisitør Nikkel Helmer Kock (død 1645), og far til provst Nichel Seidelin (1666-1737).

Sammen med sin bror Hans Hansen Seidelin studerede han i udlandet. Ifølge traditionen fik de i Uppsala oplysninger om Carl X Gustavs krigsforberedelser og hastede hjem for at underrette Frederik III. Ret sikkert er det, at de under Københavns belejring forud for Stormen på København udførte værdifuld spionagevirksomhed, hvor de i kraft af deres viden om matematik og ingeniørvidenskab samt kendskab til det svenske sprog skaffede oplysninger om det svenske materiel, som kunne udnyttes i forsvaret af København. 

Som tak for deres store indsats lovede kongen dem begge gode embeder. Jørgen Hansen Seidelin blev i 1662 sognepræst til Sjelle, Skjørring og Låsby og 1679 blev han slotspræst i Skanderborg samt provst i Framlev og Hjelmslev Herreder.

Danskere i 1600-tallet
Præster fra Danmark
Slotspræster fra Danmark
Jørgen Hansen
Spioner fra Danmark
Spioner for Danmark
Firehjulstrækker

En firehjulstrækker er en bil, hvor akslerne kan låses så de trækker på alle fire hjul, hvorimod en almindelig bil kun trækker på enten for- eller baghjulene.

Producenter af firehjulstrækkere tæller bl.a. Land Rover, Toyota, Suzuki, Nissan, Volvo og Bowler Wildcat (Bowler Tomcat).

Biler
Kasakhstans flag

Kasakhstans flag er lyseblåt med en gul sol med 32 stråler og en steppeørn i midten og et gult nationalornament langs stangsiden. Flaget blev indført 4. juni 1992 og er i størrelsesforholdet 1:2.

Flagets karakteristiske lyseblå farve har både en historisk, men også en symbolsk forklaring. Symbolsk står den blå farve for fred, stilhed og velvære. Farven står også for den store åbne himmel som Kasakhstans traditionelle nomadiske befolkning har levet under. Steppeørnen i midten af flaget er ligeledes en reference til Kasakhstans åbne sletter. Den blå farve begrundes historisk med, at kasakhernes historie kan følges tilbage til den blå horde, et tyrkisk-mongolske khanat som opstod omkring 1227 og udgjorde en del af det mongolske rige. Den blå horde fik sit navn fordi den førte et blåt banner. Solen i midten af flaget har 32 stråler. Solen og ørnen står sammen for frihed og høje idealer. Flaget er tegnet af Sjaken Nijazekov.

Ornamentet på stangsiden er baseret på et traditionelt kasakhisk mønster. Sådanne nationalornamenter findes i nogle flag i lande som tidligere hørte under Sovjetunionen, eksempelvis i Hviderusland eller Tjetjeniens flag.

Orlogsgøs 
Kasakhstan har søterritorium i det Kaspiske Hav og landets søforsvar fører eget orlogsgøs. Dette er delt i hvidt over blåt og har ørnen og solen fra nationalflaget i midten. I kantonen er der placeret et blåt anker med en rød stjerne over. Også dette flag er i forholdet 1:2. Marinens støttefartøjer fører orlogsgøsen som kanton i et mørke blåt flag.

Sovjettidens flag 

Før Kasakhstan blev selvstændigt 16. december 1991 var landet en sovjetrepublik. Landets flag var da baseret på Sovjetunionens flag , det vil sige rødt og med kommunismens stjerne, hammer og segl i kantonen. Kasakhstans særlige mærke i dette flag bestod af et blåt bånd i nedre del af flaget. De andre sovjetrepublikker havde flag efter samme model, med et eget mønster særegen for hver enkelt sovjetrepublik.

Litteratur 
 Album des pavillons nationaux et des marques distinctives. National flags and distinctive markings, Service hydrographique et océanographique de la marine, Brest, 2000.
 V. A. Sokolov: Flagi Rossijskoj Imperii i SSSR v dokumentakh, Moskva: MGIU, 2001.

Flag fra Europa
Flag fra Asien
Flag
Nationale flag
Hørby Kirke (Frederikshavn Kommune)

Hørby Kirke i Hørby Sogn, i det tidligere Dronninglund Herred, Hjørring Amt, nu Frederikshavn Kommune i Vendsyssel, ligger ca. 13 km sydvest for Frederikshavn.

Kor og skib er opført i romansk tid af granitkvadre over karnissokkel. Begge de retkantede døre er bevaret, syddøren tilmuret, norddøren i brug.

I sengotisk tid blev skibet forlænget mod vest i munkesten og genanvendte kvadre. I 1884 blev store dele af murværket omsat, en blændingsdekoration i østgavlen stammer muligvis fra denne omsætning.

Våbenhuset er fra anden halvdel af 1800-tallet. Kirke har tidligere haft et tårn, som af ukendte årsager er blevet nedrevet.
Kirken hørte i sin tid ind under hovedgården Hørbylund, som i en kort tid var ejet af søhelten Niels Juel.

Kor og skib har fladt bjælkeloft. Den runde korbue er bevaret med profilerede kragsten og sokkelsten.

Vestforlængelsen åbner sig mod skibet ved en spidsbue, i vestfaget ses anlæg til hvælv, som dog næppe er blevet fuldført. Altertavlen er et trefløjet maleri af Sven Havsteen-Mikkelsen fra 1965. Den tidligere altertavle hænger nu på nordvæggen, den er udført af Elisabeth Jerichau Baumann omkring 1860.

Prædikestolen er fra omkring 1600, i 1965 blev prædikestol og stoleværk nystafferet i kraftige farver af Mogens Jørgensen. I syddørens niche er indsat en gravsten med anevåben over Jesper Thordsen til Hørbylund (død 1526) og hans hustru Mette Matzdatter (død 1566).

Den romanske døbefont af granit har glat kumme og terningkapitælformet fod med en kraftig vulst

Under kirken findes et gravkammer, hvor blandt andet folk fra slægten Juel blev begravet.

Galleri

Eksterne kilder og henvisninger 

 Hørby Kirke  hos nordenskirker.dk
 Hørby Kirke hos KortTilKirken.dk

Kirker i Frederikshavn Kommune
Kirker i Aalborg Stift
Kirker i Hjørring Amt
Frank Andersen (fodboldtræner)

Frank Andersen (født 19. november 1961) er en dansk fodboldtræner, der senest var vikarierende cheftræner i SønderjyskE.

Andersen har tidligere været cheftræner i Silkeborg IF, SønderjyskE, Vejle Boldklub og Kolding FC. Desuden har han fungeret som ekspertkommentator på TV 2.

Klubber som træner 
 1995: Midlertidig cheftræner for Silkeborg IF
 1995-1996: Assistenttræner for Silkeborg IF
 1997-2003: Cheftræner for Haderslev FK/HFK Sønderjylland
 2004-2005: Cheftræner for Vejle Boldklub
 2008-2009: Cheftræner for Kolding FC
 2009-2010: Vikarierende cheftræner for SønderjyskE (mens Michael Hemmingsen tog UEFA Pro Licens)

Fodboldtrænere fra SønderjyskE
Fodboldtrænere fra Silkeborg IF
Fodboldtrænere fra Vejle Boldklub
Fodboldtrænere fra Danmark
Landkreis Bayreuth

Landkreis Bayreuth ligger i den sydøstlige del af Regierungsbezirks Oberfranken i den tyske delstat Bayern. Nabokreise er mod nordvest Landkreis Lichtenfels, mod nord Landkreis Kulmbach og Landkreis Hof, mod øst landkreisene  Wunsiedel und Tirschenreuth, mod syd landkreisene Neustadt a.d.Waldnaab, Amberg-Sulzbach og Nürnberger Land og mod vest landkreisene Forchheim und Bamberg.

Geografi
I den sydlige og vestlige del af området ligger naturområdet  Fränkische Schweiz  der er den nordlige del af bjergkæden Fränkische Alb, med talrige huler. Det centrale område af kreisen omfatter Obermainische Hügelland, (Øvre Mains bakkeland) der har navn efter floden Roter Main, der udspringer syd for  Bayreuth og løber mod nordvest, for at forene sig med Weißer Main vest for Kulmbach. Mod øst har kreisen del i Fichtelgebirge, hvor områdets højeste punkt Schneeberg, når op i en højde af 960 moh.

Historie
Det nuværende kreisområde var til  1803 del af Markgrevskabet Bayreuth, så hørte det en overgang under Frankrig og i 1810 kom det under Bayern.

Byer og kommuner
Kreisen havde   indbyggere pr.    

Kommunefrie områder 
Bischofsgrüner Forst (27,00 km²)
Fichtelberg (20,89 km²)
Forst Neustädtlein am Forst (7,55 km²)
Glashüttener Forst (4,77 km²)
Heinersreuther Forst (7,61 km²)
Neubauer Forst-Nord (5,66 km²)
Prüll (2,22 km²)
Veldensteiner Forst (55,55 km²)
Waidacher Forst (6,42 km²)
Warmensteinacher Forst-Nord (0,32 km²)

Kilder og henvisninger
Tata Motors

Tata Motors er en indisk bilproducent som indgår i koncernen Tata Group. Produktionen kom i gang i 1954 under navnet Tata Engineering and Locomotive Co. Ltd og bestod til at begynde med, med produktion af tog. Et samarbejde med Daimler-Benz om produktion af nyttekøretøjer kom senere.

I dag har firmaet fabrikker i Jamshedpur, Lucknow og Pune og er Indiens største bilproducent.

Under den årlige biludstilling New Delhi Expo præsenterede Tata den 10. januar 2008 sin nyudviklede minibil Tata Nano, som ikke mindst gjorde sig bemærket ved sin pris "1 lakh indiske rupees" (1 lakh = 100.000), svarende til ca. 12.000 danske kr.

Gennem årene har Tata koncernen ekspanderet gennem opkøb. I 2004 købte Tata Daewoos lastbilproduktion; i 2004 købte de 21% af aktierne i Hispano Carrocera. Noget af produktionen køres også ved ZAZ-fabrikken i Ukraine.

26. marts 2008 meddelte Tata, at man havde aftalt at købe Jaguar og Land Rover af Ford for to milliarder dollar.

Mærker 
 Tata
 Jaguar
 Land Rover
 Rover

Eksterne henvisninger 

 Tata Motors 

Etableret i 1945
Surprise Mia

Surprise Mia er afsnit 50 i Frank Hvam og Casper Christensens sitcom Klovn, første gang vist på TV2 Zulu 5. maj 2008.

Handling 

Casper og Iben skal til Bafta, og Iben har alle sine Prada tasker med. Mia er i tvivl om Frank elsker hende, og om han hellere vil være kæreste med en, der er kendt i branchen.

Frank og Mia skal besøge Stig Rossen og hans nye kæreste, og Frank bliver i tvivl om hvor mange penge Mias kærlighed er værd.

Frank arrangerer et surpriseparty for Mia, som skal forsikre hende om hans kærlighed. Mia ender imidlertid på toilettet, men måske en Prada taske kan redde situationen?

Hovedskuespillere 
Casper Christensen som Casper
Iben Hjejle som Iben
Frank Hvam som Frank
Mia Lyhne som Mia

Klovn-afsnit
Steffen R. Algreen

Steffen Algreen (født 17. september 1979) er en dansk fodboldspiller og forsvarsspiller for Middelfart G&BK. Han kan spille både midterforsvarer og højre back.

Algreen var en fast del af startopstillingen, da AC Horsens i 2005 sikrede sig oprykningen til Superligaen. Indkøb af først Rasmus Marvits og efterfølgende Kenneth Emil Petersen betød imidlertid, at Algreen havde vanskeligt ved at opnå en plads i startopstillingen for AC Horsens. Som følge heraf skiftede Algreen i sommeren 2008 til FC Fyn.

Eksterne henvisninger 

 Spillerprofil i FC Fyn 

Fodboldspillere fra Danmark
Fodboldspillere fra AC Horsens
Fodboldspillere fra FC Fyn
Hørby Kirke

Hørby Kirke kan henvise til flere kirker i Danmark:
 Hørby Kirke (Frederikshavn Kommune), Hørby Sogn, Frederikshavn Kommune
 Hørby Kirke (Holbæk Kommune), Hørby Sogn, Holbæk Kommune
 Hørby Kirke (Mariagerfjord Kommune), Hørby Sogn, Mariagerfjord Kommune
Benni McCarthy

Benedict Saul "Benni" McCarthy (født 12. november 1977 i Kapstaden, Sydafrika) er en tidligere sydafrikansk fodboldspiller, der spillede som angriber for . Han nåede i karrieren at spille for Seven Stars, Ajax, Celta Vigo, FC Porto, Blackburn Rovers, West Ham United samt for Orlando Pirates.

Benni blev opdaget i Sydafrika af Ajax' talentspejdere som 19-årig. Han fik hurtigt succes i Ajax, og det blev til 20 mål i 35 seriekampe i sine to sæsoner i Holland. I sin sidste sæson vandt han også det hollandske ligamesterskab med klubben.

Derefter gik turen til Spanien, hvor han spillede for Celta Vigo. Efter en mindre god første sæson med 8 mål i 31 kampe oplevede han for første gang måltørke og spillede 19 ligakampe den efterfølgende sæson uden at score et mål. Sæsonen efter blev han derfor lejet ud til FC Porto, og stod her for 12 mål i 11 ligakampe. Derefter fik han en ny chance i Celta Vigo, dog uden held. Porto sikrede sig McCarthy på en permanent kontrakt sæsonen efter. I Porto var han med til både at vinde både ligaen og Champions League med José Mourinho som manager.

Blackburn Rovers var interesserede i McCarthy allerede i 2005, men på det tidspunkt endte de med at købe Craig Bellamy. Da Bellamy forlod dem sommeren efter, dukkede McCarthys navn op igen, og Blackburn endte med at investere 2.5 millioner pund i sydafrikaneren.

I februar 2010 skiftede McCarthy til Premier League rivalerne fra West Ham.

Den 6. juni 2013 som 35-årig meddelte han hans fratrædelse fra professionelt fodbold.

Fodboldspillere fra Sydafrika
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Fodboldspillere fra Seven Stars
Fodboldspillere fra Ajax Cape Town FC
Fodboldspillere fra AFC Ajax
Fodboldspillere fra Celta de Vigo
Fodboldspillere fra FC Porto
Fodboldspillere fra Blackburn Rovers F.C.
Fodboldspillere fra West Ham United F.C.
Personer fra Cape Town
Nordkoreas flag

Nordkoreas flag blev taget i brug 8. september 1948. Den røde stjerne, der repræsenterer kommunismen, er gengivet på flaget på en hvid cirkelformet baggrund. Stjernen symboliserer det nordkoreanske arbejderparti. Cirklen er muligvis knyttet til Yin og Yang, hentet fra koreansk kultur. Hvid er den koreanske nationalfarve og betyder værdighed. Den røde farve betyder patriotisme og de blå striber står for "det koreanske folks bestræbelser efter at slutte sig til hele verdens revolutionære folk og slås for sejr for ideen om selvstændighed, venskab og fred".

Nordkorea havde oprindeligt et flag af typen «taegukki» efter uafhængigheden i 1945 fra den japanske besættelse, mere lig det sydkoreanske flag. Flagbyttet i 1948 kom som en følge af behovet for et flag, som mere lignede Sovjetunionens flag.

Verdens tredjehøjeste flagstang (160m) står i landsbyen Gijeong-dong på den nordkoreanske side af den militære delelinje som skiller Nordkorea og Sydkorea ved byen Panmunjom. Flaget vejer 270 kg.

Ekstern henvisning 

 Flags Of The World: North Korea

Flag fra Asien
Flag
Nationale flag
Mogens Rukov

Mogens Rukov (født 4. august 1943, død 18. december 2015) var en dansk manuskriptforfatter, oprindeligt uddannet i nordisk filologi fra Københavns Universitet.

Mogens Rukov vandt blandt andet to Robert priser for dogmefilmene Festen og En kærlighedshistorie. Derudover vandt han Nordisk Film Prisen, Bodilprisen, Nordisk Råds Filmpris samt Best Screenplay prisen ved San Sebastián International Film Festival.

Mogens Rukov var inkarneret ryger og insisterede på at ryge cigaretter hvor som helst og når som helst og har blandt andet storrygende deltaget i DR2 magasinet Deadline.

Noter

Eksterne henvisninger 
 
 

Manuskriptforfattere fra Danmark
Personer i Kraks Blå Bog (afdøde)
Personer fra Holstebro
Danskere i 1900-tallet
Danskere i 2000-tallet
Dansksprogede forfattere fra Danmark
Modtagere af Nordisk Film Prisen
Anthony Gerrard

Anthony Gerrard (født 6. juli 1986 i Liverpool, England) er en irsk fodboldspiller, der spiller for Oldham Athletic, hvortil han er på lån fra Huddersfield Town.

Referencer

Eksterne henvisninger 

Anthony Gerrard på soccerbase.com

Fodboldspillere fra Everton F.C.
Fodboldspillere fra Accrington Stanley F.C.
Fodboldspillere fra Walsall F.C.
Fodboldspillere fra Cardiff City F.C.
Fodboldspillere fra Hull City A.F.C.
Fodboldspillere fra Huddersfield Town F.C.
Fodboldspillere fra Oldham Athletic A.F.C.
Selv en dråbe

"Selv en dråbe" er en velgørenhedssang fra 1999 til fordel for ofrene for Kosovokrigen. Singlen udkom den 21. april 1999 på det dertil oprettede selskab Grænseløs Grammofon. Musikken er skrevet af Stig Kreutzfeldt, mens teksten er af Poul Krebs og Dan Holmfjord (Humleridderne). Den er produceret af Kim Sagild, Peter Biker, Stig Kreutzfeldt og Peter Mark. Samtlige indtægter gik ubeskåret til nødhjælpsorganisationerne Dansk Røde Kors, Dansk Flygtningehjælp og Folkekirkens Nødhjælp. Sangen indgik også på albummet Grænseløs Greatest.

Spor 
 CD single
 "Selv en dråbe" (radio edit) – 4:42
 "Selv en dråbe" (remix version) – 4:37
 "Selv en dråbe" (syng selv version) – 4:47

Medvirkende kunstnere 
Produktion og musikere
 Kim Sagild – producer
 Peter Biker – producer
 Stig Kreutzfeldt – musik, producer, beats, keyboard, mixer
 Peter Mark – rap producer
 Poul Krebs – tekst
 Dan Holmfjord – tekst
 Tommy Gee – effekter
 Jonas Krag – guitar
 Peter Bastian – klarinet
 Michael Friis – bas
 Ole Hansen – mixer
 Henrik Nilsson – tekniker
 Lars Nissen – tekniker
 Nis Bøgvad – tekniker
 Jan W. – remix (spor 2)
 Peter Hellemann – keyboards (spor 2)
 Rolf Hansen – guitar (spor 2)

Sangere

 Alberte Winding – vokal
 Alex Nyborg Madsen – vokal
 Anders Blichfeldt – vokal
 Ann-Louise – vokal
 Anne Dorte Michelsen – vokal
 Aqua – vokal
 Aud Wilken – vokal
 BeePop – vokal
 Baal – vokal
 Blå Øjne – vokal
 Bobo Moreno – vokal
 Cartoons – vokal
 Christina Undhjem – vokal
 Cæcilie Norby – vokal 
 Daniel – vokal 
 Dodo – vokal 
 Erann DD – vokal

 Etta Cameron – vokal 
 Elisabeth G. Nielsen – vokal 
 Freya – vokal 
 Humleridderne – vokal
 Infernal – vokal
 Jacob Haugaard – vokal
 Jascha Richter – vokal
 Jette Torp – vokal
 Jimmy Jørgensen – vokal
 Lars Lilholt – vokal
 Lis Sørensen – vokal
 Louise Norby – vokal
 Maria Montell – vokal
 Marie Carmen Koppel – vokal
 Mark Linn – vokal
 Me & My – vokal
 Michael Falch – vokal

 Michael Teschl – vokal
 Morten Remar – vokal
 Nikolaj Steen – vokal
 Nikolaj Christensen – vokal
 Peter Belli – vokal
 Poul Krebs – vokal
 Remee – vokal
 Sebastian – vokal
 Stig Kreutzfeldt – vokal
 Stig Rossen – vokal
 S.O.A.P. – vokal
 Solveig Sandnes – vokal
 Sunzet – vokal
 Søren Sko – vokal
 Tamra Rosanes – vokal
 Tiggy – vokal
 Zindy Laursen – vokal

Hitlister

Kilder

Ekstern henvisning 
 Poul Krebs

Sange fra 1999
Støttesange
Nummer-et hits i Danmark
Chisinau-pogromen

Chişinău-pogromen var en anti-jødisk pogrom, som fandt sted i Kishinev, hovedstaden i datidens Bessarabienprovins i Rusland (nutidens Chişinău i Moldova), den 6. og 7. april 1903. 47 jøder blev dræbt, 92 alvorligt såret og omkring 500 lettere såret og over 700 huse plyndret eller ødelagt. Efter pogromen tog udvandringen til Palæstina fart. I staten Israels historie benævnes det som anden aliyah.

Eksterne henvisninger 

 Websted til minde om Kishinev-progromen 
 Anonym: "From Kishineff to Bialystok. A Table of Pogroms from 1903 to 1906" (American Jewish Year Book, vol. 8 (1906-1907); s. 34-89)  

Antisemitisme
Begivenheder i 1903
Rusland i 1900-tallet
Moldovas historie
Massakrer i Rusland
Preston

Preston er en by med  indbyggere i Lancashire, England. Byen er centrum i et større byområde med omkring 350.000 indbyggere. Preston er bl.a. kendt for sit fodboldhold (Preston North End FC) og sin store busstation med hele 79 platforme – en af Europas største. Byens hovedattraktion er nok St Walburge's Church, som med 94 m er den højeste kirke i Storbritannien, der ikke er en katedral.

Referencer

Eksterne henvisninger 

 
County towns i Storbritannien
Arup

Arup har flere betydninger:
 Erik Arup (1876-1951), dansk historiker og professor.
 Arup (Thisted Kommune) – hovedby i Arup Sogn, Thisted Kommune
 Sønder Arup – en bebyggelse i Arup Sogn, Thisted Kommune
 Arup Holm – et areal i Arup Sogn, Thisted Kommune
 Arup Kær – en bebyggelse i Arup Sogn, Thisted Kommune
 Ove Nyquist Arup – dansk-engelsk ingeniør (1895-1988)
 Arup (firma) – et rågivende ingeniørfirma grundlagt af Ove Nyquist Arup